**Տավուշի մարզպետի տեղակալ Լևոն Սարգսյանը Դիլիջան համայնքի մաս կազմող Խաչարձան բնակավայրում մասնակցեց արգենտինահայ բարերարների միջոցներով իրականացված մի քանի ծրագրերի հանդիսավոր ավարտի արարողություններին 23.09.2016**

 Սեպտեմբերի 23-ին Տավուշի մարզպետի տեղակալ Լևոն Սարգսյանը Դիլիջան համայնքի մաս կազմող Խաչարձան բնակավայրում մասնակցեց արգենտինահայ բարերարների միջոցներով իրականացված մի քանի ծրագրերի հանդիսավոր ավարտի արարողություններին: Լևոն Սարգսյանը նախ մասնակցեց գյուղի Հավատքի պուրակում տեղադրված խաչքարի օծման, այնուհետև ջրագծի բացման հանդիսություններին: Շնորհավորելով խաչարձանցիներին օրվա առթիվ՝ մարզպետի տեղակալը ներկաներին փոխանցեց նաև Տավուշի մարզպետ Հովիկ Աբովյանի բարեմաղթանքները: Նա իր երախտագիտությունը հայտնեց արգենտինահայ բարերարներին՝ ընդգծելով հատկապես Կալչիյան ամուսինների դերը, ովքեր առաջինը եղան Խաչարձանում, բարեգործության հիմքը դրեցին այստեղ և կարողացան նաև համախմբել իրենց ընկերներին՝ հանուն հայրենիքի մի փոքր անկյունի շենացման, նաև հավաստիացրեց, որ նման բարեգործությունները խիստ հայապահպան նշանակություն ունեն: Մարզպետի տեղակալը շնորհակալություն հայտնեց նաև ,,Հայաստան,, համահայկական հիմնադրամին՝ նման գաղափարները արդյունավետ կերպով բնակչությանը հասցնելու համար: Լևոն Սարգսյանը Խաչարձանում մասնակցեց նաև Թերզյան ընտանիքի ֆինանսավորմամբ կառուցված մարզադահլիճի բացման արարողությանը: